b'\n_START_ARTICLE_\nArt\xc5\xabras \xc5\xa0umskas\n_START_PARAGRAPH_\nArt\xc5\xabras \xc5\xa0umskas (g. 1954 m. rugpj\xc5\xab\xc4\x8dio 6 d. Anyk\xc5\xa1\xc4\x8di\xc5\xb3 rajonas) \xe2\x80\x93 teisininkas, teis\xc4\x97jas, Vilniaus apygardos teismo pirmininkas, buv\xc4\x99s Lietuvos Auk\xc5\xa1\xc4\x8diausiojo Teismo ir Lietuvos apeliacinio teism\xc5\xb3 teis\xc4\x97jas.\n_START_SECTION_\nBiografija\n_START_PARAGRAPH_\n1972 m. baig\xc4\x97 Anyk\xc5\xa1\xc4\x8di\xc5\xb3 rajono Kavarsko vidurin\xc4\x99 mokykl\xc4\x85, iki 1974 m. studijavo Kauno politechnikos institute, 1974\xe2\x80\x931979 m. \xe2\x80\x93 Vilniaus universiteto Teis\xc4\x97s fakultete, \xc4\xafgijo teisininko kvalifikacij\xc4\x85._NEWLINE_1979 m. rugpj\xc5\xab\xc4\x8dio m\xc4\x97n. iki 1988 m. Kauno miesto bei Kauno rajono apylink\xc4\x97s teism\xc5\xb3, 1988 m. gruod\xc5\xbeio m\xc4\x97n. iki 1995 m. sausio m\xc4\x97n. Lietuvos Auk\xc5\xa1\xc4\x8diausiojo Teismo, 1995 m. Lietuvos apeliacinio teismo teis\xc4\x97jas, 1995 m. baland\xc5\xbeio m\xc4\x97n. iki 1999 m. spalio m\xc4\x97n. Vilniaus apygardos teismo Baud\xc5\xbeiam\xc5\xb3j\xc5\xb3 byl\xc5\xb3 skyriaus, nuo 1999 m. spalio m\xc4\x97n. Vilniaus apygardos teismo pirmininkas._NEWLINE_Knygos i\xc5\xa1 baud\xc5\xbeiamojo proceso srities autorius; aptar\xc4\x97 praktinio teism\xc5\xb3 darbo klausimus, i\xc5\xa1kylan\xc4\x8dius rengiantis byl\xc4\x85 nagrin\xc4\x97ti teisme, vykstant teisiamajam pos\xc4\x97d\xc5\xbeiui, taip pat sura\xc5\xa1ant nuosprend\xc5\xbeius ir u\xc5\xbetikrinant j\xc5\xb3 vykdym\xc4\x85._NEWLINE_\xc5\xbdmona Laimut\xc4\x97 (g. 1957 m.), gydytoja. S\xc5\xabnus Tomas (g. 1985 m.), dukra Ieva (g. 1987 m.)._NEWLINE_Moka rus\xc5\xb3 kalb\xc4\x85.'